આ 2012ના વર્ષમાં જેમનો અમૃતપ્રવેશ થવાનો છે તે રજનીકુમાર પંડ્યાએ 1992માં ‘ફેસબુક’ના જનમ પહેલાં ‘ફ્રેન્ડ રીક્વેસ્ટ’ના બે સજેશન મોકલ્યાં હતાં – બીરેન અને ઉર્વીશ કોઠારી. તેમણે ફોન પર અમારી ઓળખાણ શું કરાવી કે અમે એકબીજાના ‘ભાઈ’બંધ થઈ ગયા. ગણતરીના બે-ત્રણ પોસ્ટકાર્ડ વ્યવહાર પછી અમે ત્રણેય પહેલીવાર મહેમદાવાદમાં તેમના ઘરે 15મી ઓગસ્ટ 1992ના રોજ મળ્યા. એ રીતે જોઇએ તો રજનીકાકા મારા માટે પહેલા માર્ક ઝુકરબર્ગ છે અને વીસમી સદીના તો એકમાત્ર.